Eirik Valheim (født 15. juli 1991 i Stavanger) er en norsk stuper som stuper for Pingvin Stupeklubb i Stavanger. Han er tatt ut i den norske troppen til EM i stuping 2011 som går i Torino, sammen med Amund Gismervik og broren Espen. Han har flere ganger deltatt i internasjonale mesterskap, og har blant annet en 21.-plass fra stupekonkurransen under EM i svømming 2010. Han har i tillegg to gull fra norgesmesterskapet i stuping, begge i synkronstup sammen med sin tvillingbror.